b'\n_START_ARTICLE_\nAlma Mater Europaea\n_START_SECTION_\nZgodovina Alma Mater Europaea\n_START_PARAGRAPH_\nOd zgodnjih let novega tiso\xc4\x8dletja je Evropska akademija znanosti in umetnosti razvijala univerzitetni projekt z imenom Alma Mater Europaea, v\xc4\x8dasih s podnaslovom European University for leadership._NEWLINE_Leta 2010 je bila Alma Mater Europaea tudi uradno ustanovljena. Njeno uradno ime je "Alma Mater Europaea Evropske akademije znanosti in umetnosti". Predsednik univerze je prof. dr. Felix Unger, rektor univerze je nem\xc5\xa1ki politolog prof. dr. Werner Weidenfeld, prorektor pa je slovenski pravnik in diplomat prof. dr. Ludvik Toplak. _NEWLINE_Osmega februarja leta 2011 se je v Munchnu (Nem\xc4\x8dija) na Centru za aplikativne raziskave zbralo vodstvo univerze, da bi dolo\xc4\x8dili nadaljnje razvijalne aktivnosti univerze. Pod pokroviteljstvom dvanajstih razli\xc4\x8dnih predsednikov dr\xc5\xbeav \xc4\x8dlanic Evropske Unije, so dolo\xc4\x8dili, da bo univerza pou\xc4\x8devala v ve\xc4\x8d mestih znotraj Evropske Unije. Pou\xc4\x8devalo se bo v ve\xc4\x8d jezikih, v glavnem pa v Angle\xc5\xa1kem, Nem\xc5\xa1kem in \xc5\xa0panskem jeziku. V duhu Alma Mater, kot mednarodne univerze, se bodo \xc5\xa1tudentje, u\xc4\x8ditelji in vodilni evropski misleci ob koncu \xc5\xa1tudija sestali na mednarodnem simpoziju. Odlo\xc4\x8deno je bilo tudi, da bo Alma Mater Europaea vklju\xc4\x8dena v mednarodno mre\xc5\xbeo povezav med univerzami preko pogodb o sodelovanju._NEWLINE_Vodstvo Alma Mater je tudi podalo izjavo, da bo univerza Alma Mater Europaea temeljila na treh tako imenovanih "na\xc4\x8delih W": Wissenschaft, Wirtschaft, Wirken. V sloven\xc5\xa1\xc4\x8dini to pomeni: Znanost, Gospodarstvo, U\xc4\x8dinek. _NEWLINE_Na sestanku je bilo dolo\xc4\x8deno, da bo Alma Mater Europaea v za\xc4\x8detni fazi za\xc4\x8dela tri 2-letne programe: (1). European leadership program, ki \xc5\xa1ola bodo\xc4\x8de evropske mislece: \xc5\xa1tudije se osredoto\xc4\x8dajo na Evropsko vodenje, kulturo, politi\xc4\x8dne vede, pravo in \xc4\x8dlove\xc5\xa1ke pravice. (2) Evropske poslovne \xc5\xa1tudije, ki \xc5\xa1ola bodo\xc4\x8de evropske poslovne vodje, ta magistrski evropski \xc5\xa1tudijski program se osredoto\xc4\x8da na politi\xc4\x8dno vodstvo in strategije, evropsko identiteto in kulturo, transformacijo in razvoj Evrope, socialne reforme, trajnostni razvoj in globalizacijo. (3) Teolo\xc5\xa1ke \xc5\xa1tudije, katere bi se \xc5\xa1tudiralo na novo ustanovljenem evropskem centru za dialog in teolo\xc5\xa1ke \xc5\xa1tudije. Ustvarilo bi se mre\xc5\xbeo dialoga med katoliki, pravoslavci ter muslimani, ki bi se osredoto\xc4\x8dala na vpra\xc5\xa1anje: "Kaj drugi razmi\xc5\xa1ljajo druga\xc4\x8de?"_NEWLINE_Leta 2011 je v Sloveniji univerza odprla prvi kampus,  Alma Mater Europaea - Evropski center Maribor (ECM). Leta 2011 je bilo prijavljenih pribli\xc5\xbeno 500 \xc5\xa1tudentov. Julija 2011 je Alma Mater Europaea sosponzorirala tudi poletno \xc5\xa1olo v St. Gallen-u v \xc5\xa0vici. V \xc5\xa1tudijskem letu 2012-13, je v Mariboru \xc5\xa1tudiralo \xc5\xbee pribli\xc5\xbeno 800 \xc5\xa1tudentov. Leta 2013, je bil v Salzburgu ustanovljen Alma Mater Europaea \xc5\xa1tudijski kampus, prav tako je v \xc5\xa1e nekaterih mestih v Evropi v letu 2013 na\xc4\x8drtovana ustanovitev Alma Mater Europaea \xc5\xa1tudijskih kampusov. Pri\xc4\x8dakovano je, da bo v \xc5\xa1tudijskem letu 2013/14 pribli\xc5\xbeno 1000 \xc5\xa1tudentov obiskovalo razli\xc4\x8dne \xc5\xa1tudijske programe na Alma Mater Europaea v Avstriji, Sloveniji in drugih dr\xc5\xbeavah.\n_START_SECTION_\nLokacije in oddelki\n_START_PARAGRAPH_\nTrenutno ima univerza prostore v Salzburgu, Mariboru, Ljubljani in Murski Soboti. Medtem ko so pisarne in administracija ve\xc4\x8dina v Salzburgu in Mariboru, pou\xc4\x8devanje poteka ve\xc4\x8dinoma v Ljubljani in Murski Soboti. Pou\xc4\x8devanje v Salzburgu se bo predvidoma za\xc4\x8delo z letom 2014.\n_START_SECTION_\nPoglej tudi\n_START_PARAGRAPH_\nAcademia Europaea_NEWLINE_Evropska akademija znanosti in umetnosti'